Document ID: /roh_data/filtered/fineweb-2-filterrobots_roh.jsonl.gz/43470

Il camiun che charrava en direcziun sid ha pudì guntgir en ina nischa dal tunnel, cura ch'el ha percurschì il defect. Pervi dal ferm fim haja in camiunist cun char annex, che vegneva encunter, piglià temà e frenà andetgamain. Sco quai che la polizia chantunala scriva, hajan 2 autos che suandavan percurschì quai memia tard e sajan era collidads.
2 persunas èn vegnidas blessadas levamain. Pervi da l'accident è il tunnel Isla Bella stà serrà durant 2 uras. Sin la via chantunala hai perquai dà lungas colonnas.
RR novitads 16:00